cyanic-selkie/wikianc huggingface dataset:
Magūnai vald
Magūnai vald (leedu keeles Magūnų seniūnija) on 2. järgu haldusüksus (vald) Leedus Švenčionyse rajooni territooriumil. Vald piirneb idas Valgevene territooriumiga.
Valla pindala on 101 km². 2011. aasta seisuga elas seal 736 inimest. Valla keskus on Magūnai küla. Vallamaja asub aadressil Balingrado g. 25. pisi|Vallamaja pisi|Balingradas pisi|Prienai pisi|Punžionys pisi|Beregovka jalakäijate sild üle Nerise
Lisaks küladele on vallas ka mõned huutorid
Daniel Parejo
pisi|Daniel Parejo (2019) Daniel Parejo Muñoz (sündinud 16. aprillil 1989 Cosladas) on Hispaania jalgpallur, kes mängib keskpoolkaitsjana Hispaania kõrgliiga klubis Valencia ja Hispaania jalgpallikoondises.
Ta alustas klubikarjääri Madridi Realis, mille noorteakadeemiaga liitus ta 2003. aastal. Hooaja 2008–09 esimeses pooles mängis ta Inglismaa esiliiga klubis Queens Park Rangers. 15. veebruaril 2009 tegi ta liigamängus Sporting de Gijóni vastu debüüdi Madridi Reali meeskonnas. Kokku pääses tal sel hooajal Hispaania kõrgliigas väljakule viies mängus.
2009. aasta juulis liitus ta Hispaania kõrgliiga klubiga Getafe, kus ta mängis kokku kaks hooaega.
2011. aasta juunis sõlmis ta lepingu Valenciaga. Hooaeg 2014–15 on olnud tema karjääri kõige resultatiivseim. Ta lõi sel hooajal 12 väravat ja oli liigas klubi suurim väravakütt.
2007. aastal tuli Parejo Hispaania kuni 19-aastaste koondisega ja 2011. aastal Hispaania kuni 21-aastaste koondisega Euroopa omavanuste meistriks. Hispaania jalgpallikoondises tegi ta debüüdi 27. märtsil 2018 sõprusmängus Argentina vastu.
Ljaisan Utjaševa
pisi|Ljaisan Utjaševa (2010) Ljaisan Utjaševa (vene keeles Ляйсан Альбертовна Утяшева, baškiiri keeles Ләйсән Альберт ҡыҙы Үтәшева; sündinud 28. juunil 1985 Alšejevski rajoonis) on Baškiiria päritolu Venemaa telesaatejuht ja endine iluvõimleja. Pärast rütmivõimlemise karjääri lõpetamist otsustas Ljaisan proovida ennast televisioonis. Hea välimus ja loomulik sarm tegid oma töö: täna pole Ljaisan mitte ainult populaarne telesaatejuht, vaid ka üks Venemaa sõubisnise peamisi it girl 'e.
Ujście
Ujście (saksa Usch) on linn Poolas Suur-Poola vojevoodkonnas Piła maakonnas, Ujście valla halduskeskus. Ujście asub Piłast umbes 11 km lõunas.
Ujście sai linnaõigused 1413. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi.
Aleksandr Bovin
Aleksandr Jevgenjevitš Bovin (vene keeles Александр Евгеньевич Бовин; 9. august 1930 Leningrad – 29. aprill 2004 Moskva) oli vene ajakirjanik ja diplomaat.
Marina Tširkova
Marina Tširkova (ka Marina Chirkova; sündinud 27. märtsil 1970 Peterburis) on Eesti baleriin ja tantsuõpetaja.
Marina Tširkova lõpetas 1988. aastal Peterburi Vaganova-nimelise Balletiakadeemia kiitusega.
Aastatel 1988–1999 oli ta Peterburis Maria Teatri ja 1999–2010 Tallinnas Estonia balletisolist. Üks tema lavapartnereid oli Vladimir Arhangelski, kellega esineti 1996–1997 Saksamaal ja Šveitsis. Marina Tširkova on esinenud ka Lõuna-Aafrika Vabariigis, Ameerika Ühendriikides, Kanadas, Jaapanis, Koreas, Iisraelis, Brasiilias, Argentinas, Taanis, Itaalias, Hispaanias, Prantsusmaal, Inglismaal, Norras, Rootsis, Soomes jm.
Ta on olnud rahvusvaheliste balletikonkursside žürii esimees.
Tunnustus
2001. aastal sai Marina Tširkova Eesti Vabariigi kodakondsuse suurte teenete eest Eestis balletikunsti ja -kultuuri arendamisel.
Tegevus tantsuõpetajana
Ta on andnud tantsutunde ka lasteaias, töötanud iluuisutajatega, tegutsenud liikumisjuhina Estonias.
Maailm vs. Lilian
"Maailm vs. Lilian" on ansambli Terminaator 2020. aasta novembris ilmunud album. See on Terminaatori 10. stuudioalbum, kui mitte arvestada muusikalide "Risk" ja "Romeo & Julia" soundtrack 'e.
Terminaatori solisti Jaagup Kreemi kinnitusel on albumi pealkirjas mainitud Lilian päriselt olemas ning ka laulud "13 sammu", "Tunneli lõpus" ja "Liiter Jacki" räägivad elust ja päris asjadest.
Boriss Viktorov-Karolinski
Boriss Viktorov-Karolinski (vene keeles Борис Викторович Викторов-Каролинский; 11. aprill 1889 – 14. september 1956) oli vene näitleja.
Alustas näitlejateed 16-aastaselt Odessas karskusseltsi teatris. 1909. aastast mängis ta Varssavi vene draamateatris. Peale Oktoobrirevolutsiooni mängis pikemat aega Voroneži Draamateatris. 1949. aastast surmani töötas Eesti NSV Riikliku Vene Draamateatri näitlejana.
Boriss Viktorov-Karolinski suri 14. septembril 1956 ja ta maeti 17. septembril 1956 Metsakalmistule.
Raudne neitsi
pisi|Raudne neitsi Raudne neitsi on keskaegne surmanuhtluse meetod. Raudne neitsi on inimesesuurune ja tihti dekoreeritud kamber, kuhu inimene suremiseks sisse pandi. Metallist või puidust kambris olid ogad ja need torkasid vajadusel inimese surnuks.
Põhjusi, miks just raudset neitsit tapariistana kasutati, oli palju, aga selle eesmärgiks oli valudes piinleva inimese rääkima panemine sellest, millest rääkimast ta muidu keeldus.
Eestis ei ole surmanuhtlust enam pikka aega kasutatud, kuid leidub riike, kus see endiselt kehtib. Raudse neitsi kasutamine ei ole tänapäeval levinud surmanuhtluse meetod, kuid seda on siiski kasutatud.
Riin Pallon
Riin Pallon (sündinud 2. märtsil 1978) on eesti kunstnik, kes elab ja töötab Raplas.
Riin Pallon on õppinud kunsti Eesti Kunstiakadeemias (vabad kunstid, maali eriala bakalaureus 2006. aastast) ja vahetusüliõpilasena Karlsruhe Kunstiakadeemias. Aastal 2018 lõpetas Eesti Kunstiakadeemia kunstiõpetaja magistriõppe.
Näitustel on osalenud aastast 2004. Olulisemad näitused:
Riin Pallon on Raplamaa Kaasaegse Kunsti Keskuse (asutatud 2010. aastal) asutajaliige, tegutsedes seal tänapäevani kuraatori ja projektijuhina. Samuti juhendab Rapla Gümnaasiumis alates aastast 2019 kaasaegse kunsti valikainet.
Presidendi Vabadusmedal
pisi|120px Presidendi Vabadusmedal (Presidential Medal of Freedom) on Ameerika Ühendriikide teenetemärk, mille annab president inimestele, kel on erilisi teeneid riigi huvide või julgeoleku ees või on andnud erilise panuse maailmarahusse, kultuuri ja muusse silmapaistvasse valdkonda.
Presidendi Vabadusmedal ja Kongressi kuldmedal on Ameerika Ühendriikide kõrgeimad teenetemärgid. Vabadusmedali võib anda ka välismaalastele ning kuigi see on tsiviilauhind, saab seda anda ka sõjaväelastele.
Teenetemärgi asutas 1963. aastal president John F. Kennedy.
Krekenava vald
Krekenava vald (leedu keeles Krekenavos seniūnija) on 2. järgu haldusüksus (vald) Leedus Panevėžysi rajoonis.
Valla pindala on 30 429 hektarit. 2011. aasta seisuga elas vallas 4271 inimest. Valla keskus on Krekenava alev (2011. aasta seisuga 1636 elanikku). Vallamaja asub aadressil Birutės g. 6. Vallavanem on Vaidas Kaušakys.
pisi|Baimainiai linnamägi pisi|Vadaktai pisi|Ibutoniai pisi|[[Nevėžis]] pisi|Ustronė ait pisi|Švenčiuliškiai mänd pisi|Stuomeniškiai pisi|Ąžuolytė pisi|Burveliai hiiemägi pisi|Linkaučiai pisi|Naujarodžiai pisi|püsti|Rodai kabel
Lisaks küladele on vallas ka mitmed huutorid:
Jalgpalli tänav
pisi|Jalgpalli tänav Jalgpalli tänav on tänav Tallinnas Kesklinna linnaosas Kitseküla asumis. See sai nime 2. aprillil 2019.
Tänava pikkus on umbes 800 m ja see kulgeb paralleelselt Tallinna-Narva raudtee ning sellest teisele poole jääva Tehnika tänavaga. Jätkub pärast Pärnu maantee viadukti Kauba tänavana.
Jalgpalli tänava ääres asuvad A. Le Coq Arena (Jalgpalli 21), Sportland Arena, Nike Arena ning EJLi jalgpallihall (Jalgpalli 19)
Mogilno
Mogilno on linn Poolas Kujawy-Pomorze vojevoodkonnas, Mogilno maakonna ja Mogilno valla halduskeskus. Mogilno asub Bydgoszczi kesklinnast umbes 52 km lõunas.
1065. aasta paiku rajati Mogilnosse benediktlaste klooster. Linnaõigused sai Mogilno 1398. aastal. Kuni 1773. aastani oli linn kloostri omanduses. Esimese Poola jagamise tulemusel läks Mogilno 1772. aastal Preisi kuningriigi võimu alla. Lühikest aega oli linn aastatel 1807–1815 Varssavi hertsogiriigi koosseisus. Raudteeühenduse sai linn 1872. aastal. 1920. aastal läks linn uuesti Poola koosseisu.
Eesti plokkvibu naiskond
pisi|Eesti Plokkvibu naiskond (Emily Hõim, Meeri-Marita Paas, Lisell Jäätma) Eesti plokkvibu naiskond esindab Eestit rahvusvahelistel vibuspordivõistlustel.
2017. aastast on naiskonna koosseisu kuulunud Emily Hõim, Lisell Jäätma, Meeri-Marita Paas. 2020. aastal liitus naiskonnaga Maris Tetsmann.
Käsipall 1976. aasta suveolümpiamängudel
NSV Liit võitis kuldmedalid nii naiste kui ka meeste arvestuses. Esimesel naisteturniiril domineeris Nõukogude Liit, kes võitsid kõik viis mängu. Meeste turniiril jäi Rumeenia teiseks, olles kaks aastat varem võitnud maailmameistrivõistlused. Finaalis NSV Liit võitis Rumeeniat 19:15. Kolmanda koha mängus oli Poola parem Saksa FV-st 21:18.
Kvalifikatsioon
Võõrustaja Kanada kvalifitseerus olümpiaturniirile otse, millele lisandus valitsev 1974. aasta maailmameister Rumeenia. Aafrikast pääses Tuneesia, kes selgitati välja 1976. aasta aprillis. USA meeskond pääses võitluseta olümpiale, kuna Ameerika mõlema mandri arvestuses Lõuna-Ameerikast pärit Argentina loobus osalemisest. Aasiast pääses olümpiale Jaapani võistkond läbi kvalifikatsiooniturniiri. Euroopa võistkondade kvalifikatsioonigrupid loosis Rahvusvaheline Käsipalliföderatsioon (International Handball Federation, IHF) 13. aprillil 1975 Dortmundis. Valikmängud toimusid ajavahemikus 3. november 1975 kuni 7. märts 1976. Euroopast pääsesid olümpiamängudele Jugoslaavia, Tšehhoslovakkia, Ungari, NSV Liit, Saksa FV, Poola ja Taani.
Tulemused naised
Esimesele naiste käsipalliturniirile pääsesid 1975. aasta käsipalli maailmameistrivõistluste neli parimat võistkonda koos Saksa DV-ga maailmameistrina veel Nõukogude Liidu, Ungari ja Rumeenia võistkonnad. Lisaks pääses võõrustajana Kanada ning Põhja- ja Lõuna-Ameerika, Aafrika ning Aasia parimate naiskondade kvalifikatsiooniturniiri võitjana Jaapani naiskond.
Ciechocinek
Ciechocinek on linn Poolas Kujawy-Pomorze vojevoodkonnas Aleksandrów Kujawski maakonnas. Ciechocinek asub Visla vasakul kaldal, Toruńi kesklinnast umbes 20 km kagus.
Praeguse Ciechocineki kohal asus alates 9. sajandist Słoński nime kandev asula ja linnus. Słońsk hävis üleujutuse tagajärjel 13. sajandil. Ciechocinekit on esmamainitud 1379. aastal, linnaõigused sai 1916. aastal.
Pabradė vald
Pabradė vald (leedu keeles Pabradės seniūnija) on 2. järgu haldusüksus (vald) Leedus Švenčionyse rajooni territooriumil. Vald piirneb kagus Valgevene territooriumiga.
Valla pindala on 365 km². 2011. aasta seisuga elas seal 736 inimest. Valla keskus on Pabradė linn, mis aga valla koosseisu ei kuulu. Vallamaja asub aadressil Pašto g. 6. pisi|Gaspariškiai pisi|Karkažiškė kirik pisi|Kločiūnai pisi|Navasiolkos pisi|Pavoverė kirik pisi|Rist Skirlėnai külas pisi|Zalavas pisi|Kabakėlise huutor
Lisaks küladele on vallas ka mõned huutorid
Koronowo
Koronowo (saksa keeles Polnisch Krone või Crone an der Brahe, 1942–1945 Krone an der Brahe) on linn Poolas Kujawy-Pomorze vojevoodkonnas Bydgoszczi maakonnas, Koronowo valla halduskeskus. Koronowo asub Bydgoszczi kesklinnast umbes 22 km põhjas.
Koronowo on asutatud 1288. aastal, linnaõigused sai 1368. aastal.
Lauatennis 2020. aasta suveolümpiamängudel
right|150px|Olümpiarõngad right|150px|Lauatennis Lauatennis 2020. aasta suveolümpiamängudel toimus 25. juulist kuni 7. augustini Tokyos Jaapanis. Lauatennises osales 172 lauatennisiti (meeste ja naiste vahel võrdselt jaotatud), kes võistlesid nii üksik- kui ka võistkondlikel võistlustel, aga ka uuel segapaarismängude segavõistlusel. Lauatennis on suveolümpiamängudel esinenud kaheksal varasemal korral, alustades 1988. aasta Seouli suveolümpiamängudest.
Kvalifikatsioon
Korraldava riigina on Jaapanil automaatselt kvalifitseerunud kuus sportlast; kolmest mehest ja naisest koosnev võistkond, kus nad võistlevad nii üksikmängus kui ka segapaarismängude võistkonnas.
Võistkondlikele võistlustele kvalifitseerus 16 võistkonda. Igal mandril (kusjuures ameeriklased jagunevad ITTF-i võistluseks Põhja-Ameerikasse ja Lõuna-Ameerikasse) oli üks võistkondade kvalifitseerumise võistlus. Üheksa võistkonda kvalifitseeruvad läbi maailma kvalifikatsioonivõistluse.
Segapaarismängudes kvalifitseerus ka 16 paari. Igal mandril (kusjuures ameeriklased jagunevad ITTF-i võistluseks Põhja-Ameerikasse ja Lõuna-Ameerikasse) oli segapaari kvalifikatsiooniturniir. Neli võistkonda kvalifitseeruvad 2019. aasta maailmaturniiri finaalturniirilt ja viis võistkonda läbi World Tour 2020. aasta finaali. Ka Jaapanile on tagatud koht. Kui riigil on nii segapaar kui ka võistkond, kes kvalifitseerub ühest või mõlemast soost, peab paarismängija kuuluma oma soost võistkonda.
Üksikmängude võistluste jaoks kvalifitseerus 64–70 individuaalset mängijat. Iga kvalifitseeritud võistkonnaga riik võis individuaalsel võistlusel osaleda selle meeskonna kahe liikmega. Kontinentaalsete meistrivõistluste kaudu antakse 22 kvoodikohta üksikmängijatele, kes esindavad riiki ilma kvalifitseeritud võistkonnata. Seal toimub üks kolmepoolse komisjoni kutsekoht. Ülejäänud 172 kvoodikohast täidetakse üksikmängude kvalifikatsiooniturniiril (vähemalt kaks ja mitte rohkem kui kaheksa kvalifikatsiooni) ja seejärel ITTF-i maailma edetabeli alusel.
Kaugtõestamine
Kaugtõestamine (ingl remote verification) on videosilla vahendusel notari ametitoimingu tegemine. Kaugtõestamine võimaldab Eesti kodanikul või e-residendil tõestada tehinguid notariaalselt talle sobivas kohas nii Eestis kui ka välismaal.
Kaugtõestamine on võrdväärne notaribüroos toimuva notariaalse tõestamisega. Erinevalt notaribüroos tõestamisest viibivad notar ja tehingus osaleja erinevas asukohas, nende suhtlus toimub videosilla vahendusel ning tõestamise tulemusel valmiv notariaalakt allkirjastatakse digitaalselt.
Notariaalseid tõestamistoiminguid on võimalik teha videosilla vahendusel viies Eesti välisesinduses – Helsingis, Riias, Stockholmis, Brüsselis ning Londonis. Notariaalse tõestamistoimingu tegemise eest tuleb tasuda 24 euro suurune notari tasu.
Kaugtõestamise nõuded
Isikul, kes soovib teha tehinguid videosilla vahendusel, peab olema Eesti Vabariigi või e-residendi isikutunnistus. Kui isik viibib tehingu tegemise ajal mujal kui Eesti välisesinduses, võib ta kasutada ka teistsugust isikut tõendavat dokumenti, millega on võimalik digitaalselt allkirjastada.
Mitme tehinguosalisega tehingut ei ole võimalik teha viisil, mil üks tehinguosaline viibib notaribüroos ning teine välisesinduses või muus talle sobivas kohas. Kui tehingus osalevad mitu inimest, peavad nad kõik tegema tehingu distantsilt või minema notaribüroosse kohale.
Väljaspool välisesindust või notaribürood
Väljaspool välisesindust või notaribürood on võimalik teha kõiki notariaadiseaduses loetletud ametitoiminguid. Tehingute tegemise piirangud väljaspool välisesindusi kaotati 2020. aasta aprillis, et inimesed saaksid ka eriolukorras tehinguid teha ja neid notariaalselt tõestada. Näiteks saab väljaspool välisesindust ja notaribürood:
Välisesinduses
Välisesinduses on võimalik teha vähem ametitoiminguid kui väljaspool välisesindust või notaribürood. Ametitoimingud, mida saab teha välisesinduses, on loetletud notariaadimäärustikus. Näiteks saab välisesinduses:
Kaugtõestamise teel ei ole võimalik välisesindudses kinnitada abielu sõlmimist ja lahutamist ning teha abielu- ja abielulahutuse kannet.
Kaugtõestamise kord
Toimingu kaugtõestamiseks tuleb:
Iseteenindusportaalist e-Notar suunatakse isik automaatselt näotuvastamisteenuse Veriff internetileheküljele. Näotuvastuseks tuleb esitada isikut tõendav dokument, valida esitatava dokumendi liik ning teha endast veebikaameraga fotod. Näotuvastusprotsessi käigus ei tohi iseteenindusportaalist lahkuda, kuna vastasel juhul tuvastamine katkeb.
Kaugtõestamisel tuleb silmas pidada, et:
Kaugtõestamise riskid
Notar peab tuvastama tehingut kaugtõestada sooviva inimese isikusamasuse. Juhul kui isikusamasuse tuvastamine ei ole võimalik katkendliku videoühenduse või kehva internetilevi tõttu, võib notar tehingu tegemise katkestada. Nii välditakse riski, et tehingu teeb õigustatud isiku asemel pahatahtlik isik.
Kaugtõestamisel on notaril keerulisem tuvastada ka tehinguosalise tegelikku tahet, kuna ta ei viibi tehinguosalisega samas asukohas. Seetõttu ei ole välistatud võimalus, et tehinguosalist sunnitakse tehingut tegema. Kui notaril ei ole võimalik tuvastada inimese tegelikku tahet, on tal tehingu katkestamise õigus.
Klorosoom
Klorosoomide ehitus
Klorosoomid on teadaolevalt suurimad valgusantennid, tüüpiliselt 150 x 50 x 20 nm suurused, kuid erinevate liikide vahel võib varieeruvus olla isegi viie kordne. Need on seotud rakumembraani tsütosooli poolse küljega ning ühes rakus võib leiduda umbes 200–250 klorosoomi. Need mahutavad 50 000–250 000 bakterklorofüll c, d või e molekuli, mis on omavahel agregeerunud. Krüo-elektronmikroskoopia abil on kindlaks tehtud, et bakterklorofüllid on klorosoomide sisemuses agregeerunud kõverdunud lamellideks ja osaliselt mitmekihilisteks silindriteks. Ellipsoidne, kooniline või ebaregulaarse kujuga kehake on ümbritsetud lipiidse üksikkihiga, milles lipiidide hüdrofoobsed sabad on suunatud organelli sisemusse. Lipiidses üksikkihis leidub ka mitmeid valke, mida nimetatakse csm-valkudeks. Valkude täpsed funktsioonid pole teada, kuid mõnede valguperekondade kohta on leitud, et need mõjutavad pigmentide sünteesi taset ja kokkupanekut, teised jällegi seovad [2Fe-2S] klastrit ja võtavad osa redokstingimuste taastamisest. Klorosoom on rakumembraani külge seondunud peamiselt bakterklorofüll a molekulidega seondunud valkudest moodustunud alusplaadi (inglise keeles baseplate) kaudu. Lisaks valkudele ja bakterklorofüllidele sisaldavad klorosoomid ka karotenoide, mille võimalikud ülesanded on bakterklorofülli agregaatide stabiliseerimine, valguskiirguse neelamine ja ka kaitse fotodegradatsiooni eest.
Energiaülekanne
Klorosoomides toimub väga efektiivne energiaülekanne, mis võimaldab osal bakteritest fotosünteesida väga madala valgusintensiivsusega keskkonnas, nagu näiteks veekogude footilise tsooni põhjaosas, kus valguse intensiivsuse tase on vaid mõni μmol footonit m-2·s-1 ehk ligi miljon korda madalam kui maapinnal. Mõned Chlorobi hõimkonna liigid suudavad elada isegi süvavee termaalavauste läheduses, kasutades fotosünteesiks vaid sealt emiteeruvat geotermaalset kiirgust.
Omavahel agregeerunud bakterklorofüllides neeldunud valgusenergia liigub ergastusena edasi klorosoomi alusplaati ja selle kaudu edasi kas järgmisesse bakterklorofüllidega seotud valgukompleksi või otse reaktsioonitsentrisse, kus toimub ergastusenergia abil juba elektronide liikumine.
E-apostill
E-apostill on elektrooniliselt antav tunnistus, millega kinnitatakse avalikule dokumendile alla kirjutanud isiku pädevust ning mis muudab ühe riigi riigisisese avaliku dokumendi kasutatavaks välisriigis, mis on ühinenud vastava rahvusvahelise konventsiooniga.
E-apostill ja apostill erinevad selle poolest, et kui varem tuli dokument toimetada notaribüroosse ning seejärel edastada välisriigi saajale, siis e-apostill väljastatakse digitaalsel kujul, mille ehtsust ja kehtivust saavad välisriigi ametnikud kontrollida veebist. E-apostilli puhul lisab notar tunnistusele digitaalallkirja ja edastab selle kliendile registri kaudu või e-posti teel. Kuna kõik riigid ei ole e-apostilli veel tunnustatud, tuleb selle taotlejal enne järele uurida, kas sihtriigis e-apostilli tunnustatakse.
Alates 1. jaanuarist 2010 väljastavad apostilli Eesti Vabariigi avalikele dokumentidele üksnes notarid. Notar saab kinnitada originaaldokumendi või selle ametlikult kinnitatud ärakirja, samuti väljavõtteid ja väljatrükki. Apostilliga kinnitamine on tasuline teenus.
Avalik dokument on
TikTok
TikTok on Hiina sotsiaalmeediakeskkond, kus postitatakse lühivideoid. Selle omanik on ByteDance. Ettevõtte asutas Zhang Yiming 2012. aastal Pekingis. Äpp võimaldab kasutajatel luua lühikesi muusika- ja tantsuvideoid, mis kestavad 3–15 sekundit ning eri visuaalseid efekte kasutavaid videoid pikkusega kuni 60 sekundit.
Hiinas avati keskkond 2016. aasta septembris nimega Douyin. Väljaspool Hiinat avati keskkond 2017. aastal mobiilirakendusena iOS-i ja Androidi platvormile, kuigi ülejäänud maailma jaoks sai see kättesaadavaks alles 2. augustil 2018, mil ettevõte ühines Musical.lyga. Platvormid on kõigis riikides sarnased, kuid töötavad eri serveritel, et täita Hiina tsensuuripoliitika nõudeid.
On välja toodud, et TikTok kogub oma kasutajate kohta väga suures ulatuses andmeid. Seda peetakse turvariskiks ja näiteks Riigi Infosüsteemi Amet on keelanud oma töötajatel selle kasutamise.
USA plaanis TikToki keelamist. India on selle kasutamise keelanud.
Mitmes konservatiivses riigis (eelkõige islamimaailmas) on Tiktoki kasutamine stigmatiseeritud, kuivõrd platvorm sisaldab labast ja pornograafilist sisu.
1927. aasta ujumise Euroopa meistrivõistlused
1927. aasta ujumise Euroopa meistrivõistlused toimusid 31. augustist kuni 4. septembrini Itaalias Bolognas. Naisted osalesid esimest korda ujumises ja vettehüpetes. Lisaks neile olid kavas ka veepall meestele.
400 m vabalt
Maailmarekord: 4.50,3 (1925) Arne Borg, Euroopa meister 1926: 5.14,2 Arne Borg, <br style="clear:both;" />
1500 m vabalt
Maailmarekord: 20.04,4 (1926) Arne Borg, Euroopa meister 1926: 21.29,2 Arne Borg, <br style="clear:both;" />
100 m selili
Maailmarekord: 1.10,2 (1927) P.A. House, Euroopa meister 1926: 1.16,0 Gustav Fröhlich, <br style="clear:both;" />
200 m rinnuli
Maailmarekord: 2.48,0 (1927) Erich Rademacher, Euroopa meister 1926: 2.52,6 Erich Rademacher, <br style="clear:both;" />
4x200 m vabalt
Maailmarekord: 9.53,4 (1924)  Wally O'Connor, Harry Glancy, Ralph Breyer, Johnny Weissmüller Euroopa meister 1926: 9.57,2 August Heitmann, Joachim Rademacher, Friedrich Berger, Herbert Heinrich <br style="clear:both;" />
400 m vabalt
Maailmarekord: 5.51,4 (1927) Martha Norelius, <br style="clear:both;" />
100 m selili
Maailmarekord: 1.22,0 (1927) Willy den Turk, <br style="clear:both;" />
4x100 m vabalt
Maailmarekord: 4.58,8 (1924) Gertrude Ederle, Euphrasia Donnelly, Ethel Lackie, Mariechen Wehselau <br style="clear:both;" />
3 m hüppelaud
<br style="clear:both;" />
10 m torn
<br style="clear:both;" />
Veepall
Euroopa meister 1926: 24px Ungari István Barta, Tibor Fazekas, Márton Homonnai, Alajos Keserű, Ferenc Keserű, József Vértesy, János Wenk <br style="clear:both;" />
Medalid
Korraldajariik
Martin Canin
pisi|Martin Canin, 1981 Martin Canin (1930 New York – 9. mai 2019) oli Ameerika Ühendriikide pianist ja muusikapedagoog.
Ta õpetas muuhulgas Juilliard Schoolis.
Steganograafia
On olemas mitu valikut, kuidas seda teha...
Esimene, mis on kõige lihtsam, on nimetada failvormingu ringi. Näiteks meil on pilt failivormingus JPG ning me nimetame selle ringi selliselt, et failivorming oleks teine ja süsteem ei tuvastaks enam, et see fail on pilt.
Teine võimalus on samuti väga lihtne ning ei too endaga kaasa liiga suurt failimuudatust. Siin faili vormingule lisatakse juurde teine faili vorming. Toome näiteks taaskord pilti failivormingus JPG, ning sellele lisatakse näiteks RAR. Tegemist on sel juhul kokkupandud failivormingutega, mis avaneb ka WinRar abiga, kuid samuti on aru saada, et see ei saa olla turvaliselt kaitstud info.
Kolmas variant on aga veidi keerulisem. See on LSB. Realiseerimises on see päris lihtne ning ei muuda konteineri vormingu loogikat, ning sealhulgas fail ei sisalda mingit üleliigset informatsiooni. Samas sellel lähenemisel on ka mitmed miinuseid. Seda saab kasutada vaid väheste konteinerite koguste puhul ning ei saa kasutada näiteks failivormingu puhul nagu JPG, MP3, AVI. Juhul kui me muudaks MP3 faili juures kas või 1-2 baiti, siis see tähendaks juba, et fail on rikutud.
Ning neljas: paljud failid saavad peita või hoida endas nn metadatat. Antud juhul faili vorming ei saa kannatada ning üldjuhul metadatat saab mugavalt lugeda. Paljud failivormingud küll lubavad kasutada endas metadatat, kuid mitte kõikides ei ole andmed silmnähtavad. Andmeid saab metadata abil peita näiteks:
Viimane võimalus on hoida infot MP3 failides. Seda realiseeritakse näiteks programmis MP3Stego. Loogika on selles, et esialgu andmeid kodeeritakse, ning mp3 faili loomise protsessis (wav failist) segatakse andmeid kokku. Lõpptulemuseks on mp3 fail mis hoiab endas kodeeritud andmeid.
Lisaks arvuti steganograafiale on olemas ka digitaalne ja võrgusteganograafia. Digitaalse steganograafia puhul on võimalik näiteks peita üks pilt teise sisse, kus kujutis peidetakse kasutades pildi seadeid (heledus, kontrastsus jne). Ning võrgu steganograafia puhul saadetakse peidetud andmeid võrguprotokollide eripärasid. (WLAN steganograafia – põhineb meetoditel, mis on kasutuses juhtmevabas võrgus, nt HICCUPS või LAXK steganograafia, kus sõnumeid peidetakse IP telefoni kasutades, kus pakettide kasutamist muudetakse, nt hoitakse kinni (st LAK meetod, Lost Audio Packets Steganography)).
Immuunpuudulikkus
Immuunpuudulikkus, ka immuunkompromiteritus, on seisund, mille puhul immuunsüsteemi võime võidelda nakkushaiguste ja vähi vastu on nõrgenenud või puudub täielikult. Enamik juhtumitest on omandatud ("sekundaarsed") patsiendi immuunsüsteemi mõjutavatest välistegurite tõttu. Selliste välistegurite näideteks on HIV-nakkus ja keskkonnategurid, nagu toitumine. Immuunkompromiteeritus võib olla ka tingitud geneetilistest häiretest. Siinkohal võib näiteks tuua SCID-sündroomi (raske kombineeritud immuunpuudulikkus).
Kliinilistes tingimustes võib mõningate ravimite, näiteks steroidide, põhjustatud immunosupressioon olla nii kõrvaltoime kui ka ravi plaanitud eesmärk. Sellise kasutusviisi näiteid leidub elundisiirdamise operatsioonidel äratõukereaktsiooni vältimiseks ja üliaktiivse immuunsüsteemiga patsientide puhul ehk autoimmuunhaiguste korral. Mõned inimesed on sündinud immuunsüsteemile omaste defektidega ehk primaarse immuunpuudulikkusega.
Inimest, kellel on mistahes liiki immuunpuudulikkus, nimetatakse immuunkompromiteerituks. Immuunpuudulikkusega indiviid võib lisaks tavalistele infektsioonidele, mis võivad mõjutada igaüht, olla eriti haavatav oportunistlike infektsioonide suhtes. Immuunpuudulikkus vähendab ka vähi immuunjärelevalvet, mille käigus immuunsüsteem uurib läbi keha rakke ja hävitab neoplasmasid (kasvajaid).
Primaarne või sekundaarne
Primaarse ja sekundaarse immuunpuudulikkuse eristamine põhineb vastavalt sellel, kas tekkepõhjus pärineb immuunsüsteemist endast või tuleneb seda toetava osa puudulikkusest või välisest kahjustavast tegurist.
Primaarne immuunpuudulikkus
Mitmete haruldaste haigustega kaasneb suurem vastuvõtlikkus nakkustele alates lapsepõlvest. Primaarset immuunpuudulikkust tuntakse ka kui kaasasündinud immuunpuudulikkust. Paljud sellistest haigustest on pärilikud ning autosomaalsed retsessiivsed või X-liitelised. On üle 95 tuntud primaarse immuunpuudulikkuse sündroomi; need on tavaliselt rühmitatud immuunsüsteemi osa järgi, mille talitlus on häiritud, nagu lümfotsüüdid või granulotsüüdid.
Sekundaarne immuunpuudulikkus
Sekundaarne immuunpuudulikkus, mida nimetatakse ka omandatud immuunpuudulikkuseks, võib tuleneda erinevatest immunosupressiivsetest teguritest, näiteks alatoitumusest, vananemisest, teatud ravimitest (nt keemiaravi, haigust modifitseerivad reumavastased ravimid, peale elundisiirdamist kasutatavad immunosupressiivsed ravimid, glükokortikoidid) ja keskkonnamürkidest, nagu elavhõbe ja muud raskmetallid, pestitsiidid ja naftakeemia, näiteks stüreen, diklorobenseen, ksüleen ja etüülfenool. Termin immunosupressioon viitab ravimite puhul üldiselt nii immuunsüsteemi tegevuse vähenemisega seotud kasulikele kui ka võimalikele kahjulikele mõjudele, samas kui termin immuunpuudulikkus viitab üldiselt vaid kahjulikule mõjule suurenenud nakkusohu näol.
Paljud eri haigused põhjustavad otseselt või kaudselt immunosupressiooni. See hõlmab mitut tüüpi, eriti luuüdi ja vererakkude vähki (leukeemia, lümfoom, hulgimüeloom) ja teatud kroonilisi nakkusi. Immuunpuudulikkus on tunnusjooneks ka omandatud immuunpuudulikkuse sündroomile (AIDS), mida põhjustab inimese immuunsuspuudulikkuse viirus (HIV). HIV nakatab otseselt mõndasid T-abistajarakke ja kahjustab kaudselt teisi immuunsüsteemi osasid.
Erinevad hormonaalsed ja ainevahetushäired võivad samuti põhjustada immuunpuudulikkust, nende hulka kuuluvad aneemia, hüpotüreoidism ja hüperglükeemia.
Ka suitsetamine, alkoholism ja narkootikumide kuritarvitamine pärsivad immuunvastust.
Põhjused
Immuunpuudulikkuse põhjus sõltub häire olemusest. Põhjus võib olla geneetiline või omandatud alatoitumise ja halbade sanitaartingimuste tõttu. Vaid mõne geneetilise põhjustaja puhul on täpsed geenid teada.
Ravi
Saadaval olev ravi jaguneb kaheks: nakkuste ravimine ja immuunsüsteemi tugevdamine.
Prognoos
Prognoos sõltub suuresti seisundi olemusest ja tõsidusest. Mõned puudulikkused põhjustavad varajast suremust (enne 1. eluaastat), teised on koos raviga või isegi ilma ravita elukestvad seisundid, mis põhjustavad vähe suremust ja haigestumust. Uued tüvirakkude siirdamise tehnoloogiad võivad viia kurnavate ja surmavate geneetiliste immuunpuudulikkuste geenipõhise ravini. Omandatud immuunpuudulikkuse prognoos sõltub põhjustava teguri või seisundi (näiteks AIDS) vältimisest või ravist.
Charles Leclerc
Charles Marc Hervé Perceval Leclerc (sündinud 16. oktoobril 1997) on Monaco vormel 1 sõitja, kes esindab Ferrarit. Leclerc tuli 2016. aastal GP3 maailmameistriks ja 2017. aastal F2 meistriks.
Oma F1-debüüdi tegi Leclerc, kes kuulus Ferrari juuniorprogrammi, 2018. aastal Sauberis. Leclerci esitused avahooajal olid muljetavaldavad ning 2019. aastal sai tast Ferrari sõitja Sebastian Vetteli kõrval. Sel hooajal sai Leclerc esikoha Bahreini GP kvalifikatsioonis, mis tegi tast Ferrari ajaloo nooruselt teise kvalifikatsioonivõitja. Samuti sai Leclerc 2019. aastal oma esimesed kaks etapivõitu: Belgias ja Itaalias.
Karjääri kokkuvõte
* Hooaeg alles käimas. † Kuna Leclerc oli külalissõitja, ei saanud ta üldpunkte.
Fai
Fai (prantsuse keeles faille) on labases siduses kootud tihe ühevärviline ripsi meenutavate peente horisontaalsete koejoontega siid-, poolsiid- või viskooskiust kangas.
Omadused
Kangas on keskmise paksusega, mitte liiga kerge. Koelõngad on jämedamad kui lõimelõngad, sellest ripsi meenutav pind.
Peter Serkin
Peter Serkin oli pianist Rudolf Serkini poeg ja viiuldaja Adolf Buschi tütrepoeg. Aastal 1958, 11-aastaselt alustas ta klaveriõpinguid Philadelphias Curtise muusikainstituudis. Esinemist alustas ta aasta hiljem.
Aastal 2001 sai ta New Englandi konservatooriumi audoktoriks.
Serkin on õpetanud muu hulgas Juilliard Schoolis, Curtise muusikainstituudis ja Bardi kolledži konservatooriumis.
TV5 (Filipiinid)
TV5 on Filipiini telekanal, mille omanik on PLDT tütarettevõte MediaQuest Holdings, Inc. Selle peakontor asub Mandaluyongis.
Prantsuse okupatsioonitsoon Saksamaal
pisi|240px|Prantsuse okupatsioonitsoon praeguse Saksamaa kaardil
Prantsuse okupatsioonitsoon Saksamaal (prantsuse keeles Zone d'occupation française en Allemagne; saksa keeles Französische Besatzungszone) oli sõjajärgses Euroopas algselt üks neljast okupatsioonitsoonist Saksamaal.
Pärast teist maailmasõda jagati Saksamaa Jalta konverentsil okupatsioonitsoonideks. Prantsusmaa ajutise valitsuse juhti, kindral Charles de Gaulle'i ei kutsutud Jaltale ja Prantsusmaale okupatsioonitsooni andmist ei kavandatud, kuid sellest hoolimata pingutas de Gaulle, et peale Saksa okupatsiooni Prantsusmaa au taastada. Ta arvas, et ainult Prantsuse okupatsioonitsoon suudaks Prantsusmaa au taastada.
Kuigi Jalta "suur kolmik" - Ameerika Ühendriikide president Franklin D. Roosevelt, Suurbritannia peaminister Winston Churchill ja NLKP KK peasekretär Jossif Stalin ei olnud just de Gaulle'ist heal arvamusel, olid nad sunnitud Prantsusmaale siiski järeleandmisi tegema. Peale Kanalisaarte ei olnud lääneliitlaste territooriumi sõja jooksul kunagi vallutatud, seepärast neil ei olnud erinevalt Prantsusmaast rahvuslikku uhkuse küsimusi. Lisaks, kuna sõda Vaiksel ookeanil veel jätkus, oleks Prantsusmaale okupatsioonitsooni andmine vähendanud USAd ja Suurbritanniat mõningasest Saksamaa territooriumi haldamisest. Ka Stalin, olles veel Kaug-Ida konfliktis neutraalne, ei omanud vastuväiteid, kuid esitas tingimuse, et Prantsuse okupatsioonitsoon moodustatakse Ameerika Ühendriikide ja Suurbritannia tsoonidest.
Tsooni alad
Praktilistel ja logistilistel kaalutlustel anti Prantsusmaale Prantsusmaaga piirnevad alad:
Lääne-Berliinis eraldati Prantsuse okupatsioonitsooni haldusse Reinickendorf ja Wedding.
Ka Büsingen am Hochrheini eksklaav läks Prantsusmaa haldusse. Šveits, mis linna ümbritses, keeldus linna annekteerimast, kuid kartes, et linn võib saada natside sõjakurjategijatele pelgupaigaks, sõlmiti Prantsusmaaga kokkulepe, millega lubati piiratud arvul Prantsusmaa sõduritel läbi Šveitsi minna Büsingeni korda looma.
Tsooni suurus ja pealinn
Prantsuse okupatsioonitsoon Saksamaal loodi 26. juulil 1945. See hõlmas (ilma Lääne-Berliinita) 42 000 km² suuruse ala, kus elas 5,9 miljonit inimest. Tsooni pealinnaks sai Baden-Baden.
Juhtimine
Alates juulist 1945 oli Prantsuse okupatsioonitsooni Saksamaal sõjakuberner korpusekindral (1946. aastast armeekindral) Marie-Pierre Kœnig. Prantsuse okupatsioonitsoon liitus Bizonega 8. aprillil 1948. Selle tagajärjel moodustus Ameerika Ühendriikide, Briti ja Prantsuse ühistsoon Trizone, milles 23. mail 1949 kuulutati välja Saksamaa Liitvabariik (Lääne-Saksamaa).
Kœnigi sõjakuberneri ametikoht jäi jõusse kuni 21. septembrini 1949. Seejärel loodi Prantsuse ülemkomissari ametikoht. Selles ametis oli kuni 1955. aastani André François-Poncet, kellest sai 1955. aastal ülemkomissari ametikoha kaotamise järel Prantsuse suursaadik Saksamaa Liitvabariigis.
Adda Djørup
pisi|Adda Djørup (2011) Adda Djørup (sündinud 18. augustil 1972 Aarhusis) on taani luuletaja ja proosakirjanik.
Tal on bakalaureusekraad võrdleva kirjandusteaduse alal Kopenhaageni Ülikoolist. Ta elab Kopenhaagenis.
Tema esimene avaldatud teos oli 2005 ilmunud luulekogu "Monsieurs monologer". 2007. aastal ilmus tema novellikogu "Hvis man begyndte at spørge sig selv", mille mitme novelli tegevus leiab aset Lõuna-Euroopas ning mis olid suuresti autobiograafilised, põhinedes ajal, mil autor elas Hispaanias ja Itaalias. Djørupi looming tegeleb eksistentsiaalsete ja filosoofiliste teemadega, mida esitatakse sageli iroonilises ja kergelt humoorikas võtmes. Tema 2009. aastal ilmunud romaan "Den mindste modstand" ("Vähim vastupanu") võitis 2010. aastal Euroopa Liidu kirjandusauhinna.
Djørupi loomingut on tõlgitud albaania, bulgaaria, ungari ja serbia keelde.
Ingo Valgma
Ingo Valgma (sündinud 15. septembril 1971 Imaveres) on eesti tehnikateadlane ja mäeinsener.
Haridus
Lõpetas Püssi Keskkooli 1989; Tallinna Tehnikaülikooli energeetikateaduskonna kihtmaardlate allmaakaevandamise eriala 1994 ; TTÜ mäeinstituudi magistrant (ehituse õppesuund) 1994–1996; Rootsi Kuningriigi Uppsala Ülikooli maateaduste instituudi külalistudeng 1996–1997. Tallinna Tehnikaülikooli energeetikateaduskonna doktorant 1996–2002. Tehnikateaduste magister (TTÜ, juhend. prof. E. Reinsalu) 1996; tehnikateaduste doktor (Geographical Information System for Oil Shale Mining – MGIS, Põlevkivi kaevandamise mäenduslik geoinfosüsteem – MGIS, TTÜ, juhend. prof. E. Reinsalu) 2002; dotsent 2002; professor 2006. ,
Töökäik
EV Eriteenistuse nooreminspektor 1992–1993; Riigi Politseiameti Julgestusteenistuse nooreminspektor 1993–1994. TTÜs 1993–…: mäeinstituudi lepinguline teadustöötaja 1993–1994, teadur 1994–1995, assistent ja lektor 1995–2002, dotsent 2002–2006; mäeinstituudi professor ja direktor ning maavarade kaevandamise õppetooli juhataja 2006 –2016. Freibergi mäeakadeemia külalisõppejõud 2004–2006. Minest OÜ (www.minest.ee) omanik.
Teadustöö põhisuunad
Bio- ja keskkonnateadused: keskkonnaseisundit ja keskkonnakaitset hõlmavad uuringud; Loodusteadused ja tehnika, energeetikaalased uuringud: kaevandamistehnoloogiate kasutustingimused; maateadused: mäendus, maavara varu kriteeriumite määramise metoodikad; tootmistehnika ja tootmisjuhtimine, kaevandamine/mäendus. Ingo Valgma on avaldanud üle 200 teaduspublikatsiooni. Tema juhendamisel on kaitstud 12 magistri- ja 4 doktoritööd.
Teaduskorralduslik tegevus
TTÜ energeetikateaduskonna nõukogu liige 1997–2016. Eesti Mäekonverentsi asutajaliige ja orgkomitee liige 1998–2011. Maailma mäekonverentsi orgkomitee liige 2000–2016. Eesti Mäeseltsi asutajaid, juhatuse esimees 2001–2002, 2009–2010, juhatuse liige 2006–2011. Maailma Mäeprofessorite Ühingu juhatuse liige, asepresident ja president 2002–2011. Eesti Geoloogia Seltsi juhatuse ja volikogu liige 2004–2010. Inseneride kutsenõukogu liige 2005–2015. Ajakirja Oil Shale toimetuse liige 2008–2016. Eesti Maavarade Komisjoni liige 2010–2012. WTC 2011 teaduskomitee liige 2011–2016. Lõhkajate kutsenõukogu ja kutsekomisjoni liige 2011–2016. EUExcerti Assotsiatsiooni juhatuse liige 2011–2016. Põlevkivi kompetentsikeskuse nõukogu liige 2011–2016. Mäeinseneride kutsenõukogu esimees 2012–2015. Eesti Inseneride Liidu juhatuse liige 2012–2015. Põlevkivi ja põlevkiviproduktide töötlemise standardikomitee liige 2015–2016. Harjumaa Turismiühingu liige 2015–…. ,
Channel 3 (Tai)
Channel 3 (Tai: สถานีโทรทัศน์ไทยทีวีสีช่อง 3 (ช่อง 3 เอชดี ช่อง 33)) on Tai telekanal, mille omanik on BEC Multimedia Company Limited. Selle peakontor asub Bangkokis.
Channel 7
Channel 7 ehk BBTV Channel 7(tai: สถานีโทรทัศน์สีกองทัพบกช่อง 7) on Tai telekanal, mille omanik on Bangkok Broadcasting Television. Selle peakontor asub Bangkokis.
Kanal jõudis eetrisse 27. novembril 1967.
1999. aasta ujumise Euroopa meistrivõistlused
1999. aasta ujumise Euroopa meistrivõistlused toimusid Türgis Istanbulis 26. juulist kuni 1. augustini Ataköy olümpiakeskuses 50 m basseinis. Ujumise Euroopa meistrivõistlused peeti 24. korda.
Ujumise kõrval toimusid võistlused ka vettehüpetes ja kujundujumises. Veepall ei kuulunud enam ujumise Euroopa meistrivõistluste kavva alates 1999. aastast ja eraldi veepalli Euroopa meistrivõistlused toimusid Itaalias Firenzes.
Esmakordselt võisteldi 50 m seliliujumises, rinnuliujumises ja liblikujumises.
Istanbuli meistrivõistlustel ujuti kaks maailma ja kaheksa Euroopa rekordit. Maailmarekordid ujusid naised Sandra Völker 50 m seliliujumises [28,71) ja Anna-Karin Kammerling 50 m liblikujumises (26,29).
50 m vabalt
Maailmarekord: 21,81 (1990) Tom Jager, USA <br style="clear:both;" />
100 m vabalt
Maailmarekord: 48,21 (1994) Aleksandr Popov, Euroopa meister 1997: 49,09 Aleksandr Popov, <br style="clear:both;" />
400 m vabalt
Maailmarekord: 3.43,80 (1994) Kieren Perkins, Euroopa meister 1997: 3.45,96 Emiliano Brembilla, <br style="clear:both;" />
1500 m vabalt
Maailmarekord: 14.41,66 (1994) Kieren Perkins, Euroopa meister 1997: 14.58,65 Emiliano Brembilla, <br style="clear:both;" />
50 m selili
Maailmarekord: 25,13 (1993) Jeff Rouse, <br style="clear:both;" />
100 m selili
Maailmarekord: 53,86 (1992) Jeff Rouse, Euroopa meister 1997: 55,71 Martín López-Zubero, <br style="clear:both;" />
GMA Network
GMA Network, Inc. või GMA, on Filipiinide meediaettevõte, mille peakorter asub Quezon Citys. Selle asutas 1950. aastal Robert Stewart. Ettevõte haldab Filipiinidel mitmeid raadio- ja telejaamu, sealhulgas GMA-7, GTV-27, Super Radyo DZBB 594 ja Barangay LS 97.1.
1999. aasta ujumise Euroopa meistrivõistlused
200 m selili
Maailmarekord: 1.56,57 (1991) Martín López-Zubero, Euroopa meister 1997: 1.59,21 Vladimir Selkov, <br style="clear:both;" />
50 m rinnuli
Maailmarekord: 27,61 (1996) Aleksandr Dzhaburija, <br style="clear:both;" />
100 m rinnuli
Maailmarekord: 1.00,60 (1996) Frederik Deburghgraeve, Euroopa meister 1997: 1.02,17 Aleksandr Gukov, <br style="clear:both;" />
200 m rinnuli
Maailmarekord: 2.10,16 (1992) Mike Barrowman, Euroopa meister 1997: 2.13,90 Aleksandr Gukov, <br style="clear:both;" />
50 m liblikat
Maailmarekord: 23,68 (1996) Denis Pankratov, <br style="clear:both;" />
100 m liblikat
Maailmarekord: 51,02 (1998) James Hickman, Euroopa meister 1997: 52,85 Lars Frölander, <br style="clear:both;" />
200 m liblikat
Maailmarekord: 1.55,22 (1995) Denis Pankratov, Euroopa meister 1997: 1.57,24 Franck Esposito, <br style="clear:both;" />
MCOT HD
MCOT HD või Channel 9 MCOT HD (Tai: เอ็มคอตเอชดี) on Tai telekanal, mille omanik on MCOT. Selle peakontor asub Bangkokis.
1999. aasta ujumise Euroopa meistrivõistlused
400 m kompleksi
Maailmarekord: 4.12,30 (1994) Tom Dolan, Euroopa meister 1997: 4.15,38 Marcel Wouda, <br style="clear:both;" />
4x100 m vabalt
Maailmarekord: 3.15,11 (1995) David Fox (49,32), Joe Hudepohl (49,11), Jon Olsen (48,17), Gary Hall, Jr. (48,51) Euroopa meister 1997: 3.16,85 Aleksandr Popov (49,02), Roman Jegorov (49,53), Denis Pimankov (48,68), Vladimir Põšnenko (49,62) <br style="clear:both;" />
4x200 m vabalt
Maailmarekord: 7.11,86 (1998) Ian Thorpe, Daniel Kowalski, Matthew Dunn, Michael Klim Euroopa meister 1997: 7.17,56 Paul Palmer (1.49,13), Andrew Clayton (1.49,38), Gavin Meadows (1.50,60), James Salter (1.48,45) <br style="clear:both;" />
4x100 m kompleksi
Maailmarekord: 3.34,84 (1996) Jeff Rouse (53,95), Jeremy Linn (1.00,32), Mark Henderson (52,39), Gary Hall, Jr. (48,18) Euroopa meister 1997: 3.39,67 Vladimir Selkov (56,31), Andrei Kornejev (1.01,42), Vladislav Kulikov (52,92), Aleksandr Popov (49,02) <br style="clear:both;" />
50 m vabalt
Maailmarekord: 24,51 (1994) Le Jingyi, Euroopa meister 1997: 25,31 Natalja Meštšerjakova, <br style="clear:both;" />
100 m vabalt
Maailmarekord: 54,01	 (1994) Jingyi Le, Euroopa meister 1997: 55,38 Sandra Völker, <br style="clear:both;" />
400 m vabalt
Maailmarekord: 4.03,85 (1988) Janet Evans, Euroopa meister 1997: 4.09,58 Dagmar Hase, <br style="clear:both;" />
800 m vabalt
Maailmarekord: 8.16,22 (1989) Janet Evans, Euroopa meister 1997: 8.34,41 Kerstin Kielgass, <br style="clear:both;" />
50 m selili
Maailmarekord: 28,78 (1999) Sandra Völker, <br style="clear:both;" />
100 m selili
Maailmarekord: 1.00,16 (1994) He Cihong, Euroopa meister 1997: 1.01,74 Antje Buschschulte, <br style="clear:both;" />
200 m selili
Maailmarekord: 2.06,62 (1991) Krisztina Egerszegi, Euroopa meister 1997: 2.11,46 Cathleen Rund, <br style="clear:both;" />
50 m rinnuli
Maailmarekord: 30,95 (1998) Penelope Heyns, <br style="clear:both;" />
100 m rinnuli
Maailmarekord: 1.06,95 (1999) Penelope Heyns, Euroopa meister 1997: 1.08,08 Ágnes Kovács, <br style="clear:both;" />
200 m rinnuli
Maailmarekord: 2.24,51 (1999) Penelope Heyns, Euroopa meister 1997: 2.24,90 Ágnes Kovács, <br style="clear:both;" />
50 m liblikat
Maailmarekord: 26,39 (1999) Anna-Karin Kammerling, <br style="clear:both;" />
100 m liblikat
Maailmarekord: 57,93 (1981) Mary T. Meagher, Euroopa meister 1997: 59,64 Mette Jacobsen, <br style="clear:both;" />
200 m liblikat
Maailmarekord: 2.05,96 (1981) Mary T. Meagher, Euroopa meister 1997: 2.10,25 María Peláez, <br style="clear:both;" />
400 m kompleksi
Maailmarekord: 4.34,79 (1997) Chen Yan, Euroopa meister 1997: 4.42,08 Michelle de Bruin, <br style="clear:both;" />
4x100 m vabalt
Maailmarekord: 3.37,91 (1994) Le Jingyi (54,31), Shan Ying (54,38), Le Ying (55,09), Lü Bin (54,13) Euroopa meister 1997: 3.41,49 Katrin Meissner (56,17), Simone Osygus (55,60), Antje Buschschulte (55,63), Sandra Völker (54,09) <br style="clear:both;" />
4x200 m vabalt
Maailmarekord: 7.55,47 (1987) Manuela Stellmach, Astrid Strauss, Anke Möhring, Heike Friedrich Euroopa meister 1997: 8.03,59 Dagmar Hase (2.01,23), Janina-Kristin Götz (2.03,23), Antje Buschschulte (2.00,39), Kerstin Kielgass (1.58,74) <br style="clear:both;" />
4x100 m kompleksi
Maailmarekord: 4.01,67 (1994) He Cihong (1.00,16 MR), Dai Guohong (1.09,04), Liu Limin (58,66), Le Jingyi (53,81) Euroopa meister 1997: 4.07,73 } Antje Buschschulte (1.02,45), Sylvia Gerasch (1.10,24), Katrin Meissner (1.00,41), Sandra Völker (54,63) <br style="clear:both;" />
25 km
Euroopa meister 1997: 5:05.00 Aleksei Akatjev, <br style="clear:both;" />
5 km
Euroopa meister 1997: 1:00.51 Peggy Büchse, <br style="clear:both;" />
25 km
Euroopa meister 1997: 5:21.58 Rita Kovács, <br style="clear:both;" />
Dragon Television
Dragon Television või Dragon TV on Hiina telekanal, mis kuulub Shanghai Media Groupile. Selle peakontor asub Shanghais.
1999. aasta ujumise Euroopa meistrivõistlused
1 m hüppelaud
Euroopa meister 1997: Andreas Wels, <br style="clear:both;" />
3 m hüppelaud
Euroopa meister 1997: Dmitri Sautin, <br style="clear:both;" />
10 m torn
Euroopa meister 1997: Jan Hempel, <br style="clear:both;" />